fi fi fi sv fi fi fi fi sv fi fi fi fi de fi fi fi fi fi fi fi fi fi fi fi fi fi fi fi fi fi fi fi fi fi fi fi fi da de fi fi fi fi da fi fi fi fi fi fi fi fi es es es tr en fi fi fi en fi fi fi fi fi fi en en fi fi sv fi fi en en en en en en en en en fa en en en en en en en en fi fi fi fi fi
Ovatko sädesienet niin haitallisia kuin pelätään? - THL-blogi
Avaa haku Sulje haku Avaa valikko Sulje valikko
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Onko talon ja sen irtaimiston polttaminen ainoa keino toimia, jos talosta löytyy sädesientä? Näin voisi uskoa, jos lukee keskustelupalstojen kirjoituksia verkossa. Sädesienistä liikkuu hurjia ja jopa mystisiä uskomuksia, joita asiantuntijat yrittävät asettaa oikeisiin mittasuhteisiin.
Sädesieniä esiintyy normaalisti ulkoilmassa ja erittäin runsaasti maaperässä
Miten sädesienet, joukko aktino- eli maaperäbakteereita, ovat saaneet niin pelottavan maineen? Usein ollaan jopa valmiita äärimmäisiin toimenpiteisiin, jos sädesieniä löytyy rakennuksen tutkimuksissa. THL:n tutkimuksessa kaksi kolmasosaa suomalaisista ajatteli, että sädesienen esiintyminen rakennuksessa on varma merkki sisäilman haitallisuudesta.
Sädesieniä esiintyy kuitenkin normaalisti ulkoilmassa ja erittäin runsaasti maaperässä, joten niiden löytyminen rakennuksesta ei välttämättä viittaa kosteusvaurioon. Toisaalta kaikissa kosteusvaurioissa ei esiinny sädesieniä.
Sädesienten merkityksestä sisäilman terveyshaittojen selittäjänä vain vähän näyttöä
Sädesienet ovat biologisesti aktiivisia bakteereita, mikä saattaa selittää niiden huonon maineen. Sädesienet pystyvät tuottamaan lukuisia erilaisia aineenvaihduntatuotteita, kuten solutoksisia ja antibakteerisia yhdisteitä. Eräissä sen suvun bakteereissa tuotetaankin mm. suurin osa lääketieteen käyttämistä antibiooteista.
Laboratoriokokeissa sädesienten itiöiden on havaittu olevan immunologisesti aktiivisia ja lisäävän tulehdusreaktioita koe-eläinten keuhkoissa. Eläinkokeissa nämä vaikutukset tulevat ilmi vasta suurilla pitoisuuksilla ja siksi tuloksia on vaikea suhteuttaa ihmisten altistumiseen rakennusten sisäilmasta, jossa pitoisuudet ovat hyvin pieniä.
Kokonaisuudessaan tieteellinen tutkimusnäyttö sädesienten terveysvaikutuksista sisäilmaongelmien yhteydessä on ristiriitaista ja sitä on vähän. Osa tutkimuksista puhuu sädesienten terveyshaittojen, mutta osa jopa terveyshyötyjen puolesta. Toisaalta joidenkin tutkimusten mukaan sädesienillä ei ole terveysvaikutuksia suuntaan tai toiseen.
Riittävän tutkimusnäytön puuttuessa sädesienille ei ole voitu asettaa terveysperusteista raja-arvoa, eli ainakaan toistaiseksi tiedossa ei ole pitoisuutta, jonka ylittyessä aiheutuu terveyshaittoja. Tutkimus sädesienten ja muiden mikrobien terveysvaikutuksista sisäilmatilanteissa jatkuu edelleen.
Kosteusvaurio kannattaa korjata, jos näytteessä on mikrobikasvustoa – löytyipä sädesieniä tai ei
Sädesienet tuottavat multamaista hajua kasvaessaan kosteusvauriossa. Monet muutkin kosteusvaurioissa esiintyvissä mikrobeista voivat tuottaa erilaisia hajuja, joten haju ei sinänsä ole varma merkki nimenomaan aktiivisesta sädesienikasvustosta.
Sädesienikasvuston esiintyminen tai kasvaminen rakennusmateriaalinäytteessä kertoo tyypillisesti kostuneesta rakenteesta eli kosteusvauriosta, joka mahdollistaa mikrobikasvuston syntymisen. Koska kosteusvaurioista on haittaa rakennukselle ja niistä voi seurata terveysvaikutuksia, on niiden selvittäminen ja korjaaminen perusteltua, esiintyipä vauriossa sädesienikasvustoa tai ei.
Sädesienilöydöksen takia ei kannata raapaista tulitikkua
Sädesienille ei ole olemassa erillistä toimintaohjetta. Jos rakennusmateriaalinäytteestä löytyy sädesientä, se voi olla osoitus mikrobikasvusta, joka on syytä selvittää ja korjata. Mikrobikasvusto sinällään on ongelma – ei yksinomaan se, sisältääkö se sädesieniä vai ei.
Kosteusvauriot ja niihin liittyvä mikrobikasvu tulee pyrkiä korjaamaan ja niiden synty ehkäisemään. Näin ylläpidetään rakennuksen kuntoa ja voidaan vähentää hengitystieoireilua. Nykytiedon mukaan sädesienten löytyminen ei muuta arviota kosteusvaurion terveysvaikutuksista.
Käypä hoito -suositus: Kosteus- ja homevaurioista oireileva potilas
Kaisa Jalkanen tutkija Ympäristöterveys, THL
Merja Korkalainen molekulaarisen ympäristötoksikologian dosentti Ympäristöterveys, THL
Anne Hyvärinen tutkimusprofessori Ympäristöterveys, THL
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Carl-Henrik von Bonsdorff says: 22.06.2022 16:21
Virologi kaipaa selventävää tietoa
Sähköpostiosoitettasi ei julkaista. Pakolliset kentät on merkitty *
Tallenna nimeni, sähköpostiosoitteeni ja kotisivuni tähän selaimeen seuraavaa kommentointikertaa varten.
THL-blogissa asiantuntijamme ottavat kantaa ajankohtaisiin aiheisiin, tulkitsevat yhteiskunnallisten ilmiöiden merkityksiä sekä esittävät uusia näkemyksiä ja ratkaisuehdotuksia. THL:n kannan esittää laitoksen johto. Blogia ylläpitää THL:n viestintäyksikkö.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit palata asetuksiin myöhemmin Tietoa sivustosta -sivulla. Hallinnoi evästeasetuksiasi.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit hyväksyä kaikki evästeet tai vain välttämättömät.
Osa evästeistä on välttämättömiä, jotta sivut toimisivat tarkoitetulla tavalla. Välttämättömiä evästeitä hyödynnetään esimerkiksi toiminnallisuuksissa, joissa käyttäjä tekee valintoja, kuten evästesuostumusasetukset. Välttämättömät evästeet tallentuvat selaimeesi automaattisesti, kun käytät verkkopalvelua, emmekä pyydä niiden käyttöön erikseen suostumustasi. Välttämättömät evästeet säilyvät selaimessasi enintään vuoden ajan.
This cookie is set by GDPR Cookie Consent plugin. The cookie is used to store the user consent for the cookies in the category "Analytics".
The cookie is set by GDPR cookie consent to record the user consent for the cookies in the category "Functional".
This cookie is set by GDPR Cookie Consent plugin. The cookies is used to store the user consent for the cookies in the category "Necessary".
This cookie is set by GDPR Cookie Consent plugin. The cookie is used to store the user consent for the cookies in the category "Other.
This cookie is set by GDPR Cookie Consent plugin. The cookie is used to store the user consent for the cookies in the category "Performance".
The cookie is set by the GDPR Cookie Consent plugin and is used to store whether or not user has consented to the use of cookies. It does not store any personal data.
Sivustolla on käytössä Google Analytics -ohjelmalla tehtävä sivuston kävijäseuranta. Google Analyticsin evästeiden tallentamia tietoja ovat esimerkiksi mitä kautta käyttäjät sivulle tulivat (hakukone, suora linkki tms.), millä sivuilla käyttäjät kävivät ja kuinka pitkään käyttäjät sivuilla olivat.